landsbyhøjskole
Landsbyhøjskole, kursusforløb for familier og enlige i alle aldre, med forskellige aktiviteter, herunder foredrag, koncerter, udflugter og friluftsliv, arrangeret af frivillige i et lokalområde.
På Fjaltring Landsbyhøjskole har beboerne i landsbyen Fjaltring eksempelvis hvert år siden 1996 afholdt en uges landsbyhøjskole i skoleferien, dels med henblik på at give andre et indblik i livet i et levende landsbysamfund, dels for at få impulser udefra til landsbyens videre udvikling.